Lefapha la Bonono le Setho le thehilwe ka Phato 2002 mme le ne le se na Dikgakanyo tsa Ditjeho tsa Naha tsa selemo sa 2002/2003, kapa Moralo o Mawala wa ho tloha ka la 1 Phato 2002 ho isa ho la 31 Tlhakubele 2003. Mananeo a lona a ile a lokela ho kenyeletswa Dikgakanyong tsa Tlhophisobotjha tsa 2002/2003, mme sena se ile sa thatafatsa Pehelo ya semmuso ho latela dintlha tsa maikemisetso tsa Dikgakanyo tsa Ditjeho tsa Naha le Moralo o Mawala wa Lefapha la pele la Bonono, Setho, Saense le Thekenoloji. Sena se ile sa fetelletswa ke ntlha ya hore mekgwa ya tshebetso ya diakhaonte, ditjhelete le meputso e qadile ho sebetsa feela ka la 1 Pudungwana 2002. Le ha ho le jwalo, mekgwa ya tshebetso ya phethahatso ya tshebetso e neng e thehwe Lefapheng la pele la Bonono, Setho, Saense le Thekenoloji e ile ya tswela pele ho latela dikopano tsa botsamaisi le mefuta e meng ya hlahlobo e tswellang e kang Bohlahlobi ba Kahare ba Diakhaonte mmoho le metjha ya tekolo ya Dikomiti tsa Bohlahlobi ba Diakhaonte. Ha ho mokgwa wa kantle o ileng wa sebediswa ho netefatsa tlhahisoleseding e mabapi le phethahatso ya tshebetso ntle le ditekolo tse tlwaelehileng tsa Mohlahlobikakaretsowa Diakhaonte.